Հաշվետվություն

տեղեկատվության և հասարակայնության հետ կապերի բաժնի 2015 թվականի կատարած աշխատանքների մասին

 2015 թվականի ընթացքում տեղեկատվության և հասարակայնության հետ կապերի բաժինը շարունակել է լուսաբանել ՀՀ Տավուշի մարզպետի և մարզպետարանի աշխատանքները՝ նպատակ ունենալով ապահովել գործունեության հանրային իրազեկումն ու թափանցիկությունը: Տավուշի մարզպետարանի կայքում ըստ համապատասխան բաժինների և էջերի տեղադրվել են պարտադիր հրապարակման ենթակա ամբողջ տեղեկատվությունը, մարզպետարանի գործունեությանն առնչվող նորությունները:

 Տավուշի մարզպետն ունեցել է 2 մամուլի ասուլիս: Առաջինը կայացել է դեկտեմբերի 15-ին Տավուշի մարզպետարանում, երկրորդը, որ եղել է տարեկան ամփոփիչ ասուլիսը՝ դեկտեմբերի 30-ին: Երկու ասուլիսների մասին նույնպես նախապես տեղեկատվություն է տրվել մարզպետարանի պաշտոնական կայքում: Ասուլիսին մասնակցել են մարզային լրատվամիջոցների ներկայացուցիչները, ինչպես նաև հանրապետական լրատվամիջոցների մարզային թղթակիցները, այդ թվում <<Առավոտ>>, <<Ժողովուրդ>> թերթերի, Հ1, <<Արմենիա>>, <<Շանթ>> հեռուստաընկերությունների լուրերի բաժինների թղթակիցները:

 Բանավոր հարցումները եղել են բազմաթիվ, իսկ գրավոր հարցում ԶԼՄ-ներից և ՀԿ-ներից եղել են 26-ը, որոնց բոլորին օրենքով սահմանված ժամկետներում տրվել են պատասխաններ: Անպատասխան մնացած հարցումներ չկան:

 2015 թվականի ընթացքում մարզպետարանում անց է կացվել 4 մարզխորհրդի նիստ, որոնց օրակարգի մասին նախապես տեղադրվել է տեղեկատվություն կայքում, իսկ կայանալուց հետո հրապարակվել են նաև դրանք լուսաբանող նյութերը:

 Տարվա ընթացքում Տավուշի մարզպետարանի կայքում պարտադիր հրապարակվել են Տավուշի մարզպետի ընդունած որոշումներն ու կարգադրությունները, մարզպետի, մարզպետարանի աշխատակազմի ստորաբաժանումների ղեկավարների հաշվետվությունները: Կայքում տեղադրվել են նաև մարզպետարանի գործունեության տարեկան և եռամյա ծրագրերը:

 Կայքի համապատասխան բաժիններում տեղ են գտել և հրապարակվել են նաև համայնքների ղեկավարների հաշվետվությունները, համայնքների ավագանիների ընդունած որոշումները: 2015 թվականի ընթացքում մարզի 62 համայնքների ավագանիների տարվա ընթացքում կայացրած բոլոր նիստերի ընդհանուր թվով 1369 որոշումները հրապարակվել են մարզպետարանի պաշտոնական կայքում :

 Կայքի նորությունների բաժինը գրեթե ամեն օր թարմացվել է, որտեղ տեղ են գտել մարզպետարանի գործունեությունը լուսաբանող մամուլի հաղորդագրությունները: Այդպիսով, 2015 թվականի ընթացքում կայքում տեղադրվել է 313 մամուլի հաղորդագրություն: 2015-ի ընթացքում մարզպետարանի տեղեկատվության և հասարակայնության հետ կապերի բաժինը կայքի մամուլի հաղորդագրությունները տարածել է նաև տարբեր սոցիալական ցանցերի միջոցով, ինչն ապահովում է առավել մեծ տեղեկացվածություն:

 Հանրային իրազեկում ապահովելու նպատակով մարզպետարանի աշխատակազմի տեղեկատվության և հասարակայնության հետ կապերի բաժինը համագործակցել է զանգվածային լրատվության միջոցների, հասարակական կազմակերպությունների հետ:

 Համագործակցությունը եղել է և թղթակիցների միջոցով, և անմիջական աշխատանք է տարվել նաև համապատասխան խմբագրության հետ: Կազմակերպվել են մարզպետի, մարզպետի տեղակալների, մարզպետարանի ստորաբաժանումների ղեկավարների հարցազրույցները տարբեր լրատվամիջոցներով, տրվել են սպառիչ պատասխաններ ԶԼՄ-ների կողմից բարձրացրած հարցերին, ապահովվել են համապատասխան տեղեկատվությամբ: